title: Az Európai Parlament határozata (2010. május 5.) az Európai Betegségmegelőzési és Járványvédelmi Központ 2008-as pénzügyi évre szóló költségvetésének végrehajtására vonatkozó mentesítésről

text:
               25.9.2010

               HU

               Az Európai Unió Hivatalos Lapja

               L 252/141

         AZ EURÓPAI PARLAMENT HATÁROZATA
   (2010. május 5.)
   az Európai Betegségmegelőzési és Járványvédelmi Központ 2008-as pénzügyi évre szóló költségvetésének végrehajtására vonatkozó mentesítésről
   (2010/518/EU)
   AZ EURÓPAI PARLAMENT,
   tekintettel az Európai Betegségmegelőzési és Járványvédelmi Központ 2008-as pénzügyi évre vonatkozó végleges éves beszámolójára,
   tekintettel a Számvevőszéknek az Európai Betegségmegelőzési és Járványvédelmi Központ 2008-as pénzügyi évre vonatkozó éves beszámolójáról szóló jelentésére, a Központ válaszaival együtt, (1)

   tekintettel a Tanács 2010. február 16-i ajánlására (5827/2010 – C7-0061/2010),
   tekintettel az EK-Szerződés 276. cikkére és az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen 185. cikkére,
   tekintettel az Európai Betegségmegelőzési és Járványvédelmi Központ létrehozásáról szóló, 2004. április 21-i 851/2004/EK európai parlamenti és tanácsi rendeletre (3) és különösen annak 23. cikkére,
   tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen 94. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszerbiztonsági Bizottság véleményére (A7-0104/2010),

               1.

               mentesítést ad az Európai Betegségmegelőzési és Járványvédelmi Központ igazgatója számára a Központ 2008-as pénzügyi évre szóló költségvetésének végrehajtására vonatkozóan;

               2.

               észrevételeit az alábbi állásfoglalásban ismerteti;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Betegségmegelőzési és Járványvédelmi Központ igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Jerzy BUZEK

            a főtitkár

         Klaus WELLE

      (1)  HL C 304., 2009.12.15., 112. o.

      (2)  HL L 248., 2002.9.16., 1. o.

      (3)  HL L 142., 2004.4.30., 1. o.

      (4)  HL L 357., 2002.12.31., 72. o.
    ---documentbreak---

               25.9.2010

               HU

               Az Európai Unió Hivatalos Lapja

               L 252/142

         AZ EURÓPAI PARLAMENT ÁLLÁSFOGLALÁSA
   (2010. május 5.)
   az Európai Betegségmegelőzési és Járványvédelmi Központ 2008-as pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,
   tekintettel az Európai Betegségmegelőzési és Járványvédelmi Központ 2008-as pénzügyi évre vonatkozó végleges éves beszámolójára,
   tekintettel a Számvevőszéknek az Európai Betegségmegelőzési és Járványvédelmi Központ 2008-as pénzügyi évre vonatkozó éves beszámolójáról szóló jelentésére, a Központ válaszaival együtt (1),
   tekintettel a Tanács 2010. február 16-i ajánlására (5827/2010 – C7 0061/2010),
   tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom (2) tanácsi rendeletre és különösen annak 185. cikkére,
   tekintettel az Európai Betegségmegelőzési és Járványvédelmi Központ létrehozásáról szóló, 2004. április 21-i 851/2004/EK európai parlamenti és tanácsi rendeletre (3) és különösen annak 23. cikkére,
   tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A7-0104/2010),

               A.

               mivel a Számvevőszék megállapítja, hogy kellő mértékben megbizonyosodott a 2008-as pénzügyi évre vonatkozó éves beszámoló megbízhatóságáról, valamint arról, hogy az annak alapjául szolgáló ügyletek jogszerűek és szabályszerűek,

               B.

               mivel 2009. április 23-án a Parlament megadta a mentesítést az Európai Betegségmegelőzési és Járványvédelmi Központ igazgatójának a Központ 2007-es pénzügyi évre szóló költségvetésének végrehajtására vonatkozóan (5), és a mentesítési határozatot kísérő állásfoglalásban a Parlament többek között:

                           —

                           megállapította, hogy a Központ költségvetése a 2006-os 17 100 000 EUR-ról 2007-ben 28 900 000 EUR-ra nőtt,

                           —

                           megjegyezte, hogy 2006-ban az átvitt előirányzatok aránya megközelítette a 45 %-ot, és hogy 2007-ben – amikor ez az arány közel 43 % volt – nem történt jelentősebb javulás, ami rávilágít a Központ nehézségeire költségvetésének végrehajtása terén,

                           —

                           tudomásul vette a Számvevőszék észrevételét, hogy a költségvetési módosítások szintje hiányosságokra mutatott rá a költségvetés végrehajtásának ellenőrzése terén,

               1.

               elégedett a Központ sikeres öt éves működésével; megállapítja, hogy a Központ költségvetése a 2006-os 17 100 000 EUR-ról 2007-ben 28 900 000 EUR-ra, 2008-ban pedig 40 700 000 EUR-ra nőtt;

      Teljesítmény

               2.

               következésképpen megállapítja, hogy a Központ megszilárdította közegészségügyi szerepkörét, növelte az egyes betegségekkel kapcsolatos programjainak kapacitását, továbbfejlesztette partnerségeit és javította irányítási struktúráit;

               3.

               kéri, hogy a Központ a Számvevőszék következő jelentéséhez csatolandó táblázatában hasonlítsa össze a mentesítés során vizsgált évben történt előrelépéseket és az előző pénzügyi évben tett előrelépéseket, hogy a mentesítésért felelős hatóság jobban tudja értékelni a Központ teljesítményét évről évre;

      Előirányzatok átvitele

               4.

               tudomásul veszi a Számvevőszék azon megjegyzését, hogy közel 16 200 000 EUR-t (a Központ teljes költségvetésének 40 %-át) át kellett vinni a következő évre; ennek megfelelően aggódik amiatt, hogy ez a helyzet sérti az évenkéntiség elvét, és jelzi, hogy hiányosságok vannak a Központ költségvetésének programozása és azt követő végrehajtása terén;

               5.

               tudomásul veszi, hogy 2008-ban a Központ 313 000 EUR kamatbevételt könyvelt el, valamint hogy a költségvetési rendelet alapján 307 000 EUR-t vissza kellett fizetnie a Bizottság számára; az éves beszámoló és a kamatfizetések mértéke alapján arra a következtetésre jut, hogy a Központ tartósan rendkívül magas készpénzállománnyal rendelkezik; tudomásul veszi, hogy 2008. december 31-én a Központ készpénzállománya 16 705 090,95 EUR volt; kéri, hogy a Bizottság vizsgálja meg, milyen lehetőségek léteznek a 2343/2002/EK, Euratom rendelet 15. cikkének (5) bekezdése szerinti, a tényleges igényeken alapuló készpénzgazdálkodás teljes körű érvényesítésére, és milyen elvi változtatásokra van szükség ahhoz, hogy a Központ készpénzállományát tartósan a lehető legalacsonyabban tarthassa;

               6.

               tudomásul veszi a Központ arra irányuló erőfeszítéseit, hogy az átvitel szintjének csökkentése érdekében 2009 elején lezárja a 2008-ban megkezdett közbeszerzési és szerződéskötési tevékenységeket;

      A Központ székhelye

               7.

               aggodalmát fejezi ki amiatt, hogy 2008. december 31-ig a Központ továbbra sem tudott megállapodni a svéd kormánnyal, mivel sok olyan kérdés maradt függőben, amely további tárgyalást igényelt; hangsúlyozza, hogy a mentesítésért felelős hatóság 2007-es évre szóló mentesítésében aggodalmát fejezte ki a Számvevőszék észrevétele miatt, amely szerint a Központ 500 000 EUR-t költött az általa bérelt épületek felújítási munkálataira, és hogy – akárcsak 2006-ban – ezekről a munkálatokról a Központ és a tulajdonos közvetlenül állapodott meg, anélkül, hogy pontosan meghatározták volna az elvégzendő munkálatok jellegét, a határidőket és a fizetési feltételeket; üdvözli ugyanakkor, hogy 2009 márciusában megállapodás jött létre a személyazonosító számokról, és támogatja a Központ arra irányuló erőfeszítéseit, hogy végleges megoldásokat találjanak a svéd kormánnyal;

               8.

               emlékezteti a decentralizált ügynökségekkel foglalkozó intézményközi munkacsoportot, hogy tanácskozásai során foglalkozzon általánosságban ezzel a kérdéssel;

      Emberi erőforrások

               9.

               hangsúlyozza, hogy továbbra is hiányosságok mutatkoznak a felvételi eljárások tervezése során; különösen amiatt aggódik, hogy 2008 végén a 130 engedélyezett álláshelyből csak 101-et töltöttek be;

               10.

               tudomásul veszi a 130 álláshelyet tartalmazó, engedélyezett 2008-as létszámterv megvalósításáért tett erőfeszítéseket; üdvözli, hogy további 54 munkatársat vettek fel (ideiglenes és szerződéses alkalmazottakat, valamint kirendelt nemzeti szakértőket), és ezzel 2008 végére 101-re nőtt a betöltött álláshelyek száma, ami hozzájárul a Központ működőképességének biztosításához és kijelölt feladatai teljesítéséhez; sajnálja, hogy 16 felvételi eljárást újra meg kellett hirdetni; támogatja a Központnak a helyzet javítását célzó intézkedéseit; üdvözli, hogy a Központ felülvizsgálja belső szervezeti felépítését;

      Belső ellenőrzés

               11.

               sajnálja, hogy a Központ nem tett eleget teljeskörűen arra vonatkozó kötelezettségének, hogy elküldjön a mentesítésért felelős hatóságnak egy elnöke által készített jelentést, melyben összefoglalja a belső ellenőr által végzett belső ellenőrzések eredményeit, amint arról a költségvetési keretrendelet 72. cikkének (5) bekezdése rendelkezik; tudomásul veszi azonban, hogy a Központ adott némi tájékoztatást a még függőben levő hat ajánlásról, amelyet a Bizottság belső ellenőrzési szolgálata (IAS) „nagyon fontosnak” tartott; megjegyzi, hogy ez hatással van az irányítás minőségére (a tudományos tanácsadás, egészségügyi tájékoztatás és a jelenlegi sürgős kockázatkezelési eljárások erősítése tekintetében), egyes belső ellenőrzési módszerek nyomon követésére (például pénzügyi ügymenet kidolgozása) és más belső ellenőrzési előírások alkalmazására (például hiányosságok azonosítása és az éves tevékenységi jelentés szerkezete);

               12.

               a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2010. május 5-i állásfoglalására (6).

      (1)  HL C 304., 2009.12.15., 112. o.

      (2)  HL L 248., 2002.9.16., 1. o.

      (3)  HL L 142., 2004.4.30., 1. o.

      (4)  HL L 357., 2002.12.31., 72. o.

      (5)  HL L 255., 2009.9.26., 133. o.

      (6)  Elfogadott szövegek, P6_TA(2010)0139. Lásd e Hivatalos Lap 241. oldalát.


title: 2008/188/EK: A Tanács határozata ( 2008. február 18. ) az Európai Közösség és a Maldív Köztársaság között a légi szolgáltatások bizonyos kérdéseiről létrejött megállapodás megkötéséről

text:
               5.3.2008

               HU

               Az Európai Unió Hivatalos Lapja

               L 60/22

      A TANÁCS HATÁROZATA

   (2008. február 18.)
   az Európai Közösség és a Maldív Köztársaság között a légi szolgáltatások bizonyos kérdéseiről létrejött megállapodás megkötéséről
   (2008/188/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 80. cikke (2) bekezdésére, a 300. cikk (2) bekezdése első albekezdésének első mondatával, illetve a 300. cikk (3) bekezdésének első albekezdésével összefüggésben,
   tekintettel a Bizottság javaslatára,
   tekintettel az Európai Parlament véleményére (1),
   mivel:

               (1)

               A Tanács 2003. június 5-i határozatával felhatalmazta a Bizottságot, hogy tárgyalásokat kezdeményezzen harmadik országokkal a meglévő kétoldalú megállapodások egyes rendelkezéseinek egy közösségi megállapodással való felváltásáról.

               (2)

               A Bizottság a Közösség nevében tárgyalásokat folytatott a Maldív Köztársasággal egy, a légi szolgáltatások bizonyos kérdéseiről szóló megállapodásról, a 2003. június 5-i határozat mellékletében foglalt mechanizmusokkal és irányelvekkel összhangban.

               (3)

               Ezt a megállapodást, annak későbbi időpontban történő megkötésére figyelemmel, a Közösség nevében a 2006/695/EK határozattal aláírták (2).

               (4)

               A megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és a Maldív Köztársaság között a légi szolgáltatások bizonyos kérdéseiről létrejött megállapodás a Közösség nevében jóváhagyásra kerül.
   2. cikk
   A Tanács elnöke felhatalmazást kap, hogy kijelölje a megállapodás 9. cikkének (1) bekezdése szerinti értesítés megtételére jogosult személy(eke)t.

      Kelt Brüsszelben, 2008. február 18-án.

            a Tanács részéről

            az elnök

         D. RUPEL

      (1)  2006. október 12-i vélemény (a Hivatalos Lapban még nem tették közzé).

      (2)  HL L 286., 2006.10.17., 19. o.


title: 2012/151/EU: Az Európai Tanács határozata ( 2012. március 1. ) az Európai Tanács elnökének megválasztásáról

text:
               16.3.2012

               HU

               Az Európai Unió Hivatalos Lapja

               L 77/17

         AZ EURÓPAI TANÁCS HATÁROZATA
   (2012. március 1.)
   az Európai Tanács elnökének megválasztásáról
   (2012/151/EU)
   AZ EURÓPAI TANÁCS,
   tekintettel az Európai Unióról szóló szerződésre és különösen annak 15. cikke (5) bekezdésére,
   mivel:

               (1)

               Az Európai Tanács – a 2009/879/EU európai tanácsi határozattal (1) – 2009. december 1-jén Herman VAN ROMPUY-t választotta meg az Európai Tanács elnökének a 2009. december 1-jétől2012. május 31-ig terjedő időszakra.

               (2)

               A szerződés értelmében az Európai Tanács elnöki pozíciójának jogosultja egyszer újraválasztható,

         ELFOGADTA EZT A HATÁROZATOT:
   1. cikk
   Az Európai Tanács újra megválasztja Herman VAN ROMPUY-t az Európai Tanács elnökének a 2012. június 1-jétől2014. november 30-ig terjedő időszakra.
   2. cikk
   A Tanács főtitkára értesíti Herman VAN ROMPUY-t e határozatról.
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2012. március 1-jén.

            az Európai Tanács részéről

            az elnök

         H. VAN ROMPUY

      (1)  HL L 315., 2009.12.2., 48. o.


title: A Tanács határozata ( 2011. május 20. ) az Európai Szakképzés-fejlesztési Központ igazgatótanácsa tagjainak kinevezéséről és felváltásáról

text:
               28.5.2011

               HU

               Az Európai Unió Hivatalos Lapja

               C 159/17

         A TANÁCS HATÁROZATA
   (2011. május 20.)
   az Európai Szakképzés-fejlesztési Központ igazgatótanácsa tagjainak kinevezéséről és felváltásáról
   2011/C 159/06
   AZ EURÓPAI UNIÓ TANÁCSA,
   tekintettel az Európai Szakképzés-fejlesztési Központ létrehozásáról szóló, 1975. február 10-i 337/75/EGK tanácsi rendeletre (1) és különösen annak 4. cikkére,
   tekintettel a munkáltatói szervezetek képviselőinek kategóriájában jelölt személyeknek a Bizottság által a Tanácsnak benyújtott jegyzékére,
   mivel:

               (1)

               A Tanács 2009. szeptember 14-i határozatával (2) a 2009. szeptember 18. és 2012. szeptember 17. közötti időtartamra kinevezte az Európai Szakképzés-fejlesztési Központ igazgatótanácsának tagjait.

               (2)

               Juan MENÉNDEZ VALDÉS ÁLVAREZ lemondását követően a központ igazgatótanácsában a munkáltatói szervezetek képviselőinek kategóriájába tartozó egyik tag helye megüresedett,

         A KÖVETKEZŐKÉPPEN HATÁROZOTT:
   Egyetlen cikk
   A Tanács a hivatali idő hátralévő részére, azaz 2012. szeptember 17-ig az Európai Szakképzés-fejlesztési Központ igazgatótanácsának tagjává a következő személyt nevezi ki:

      A MUNKÁLTATÓI SZERVEZETEK KÉPVISELŐI:

               SPANYOLORSZÁG

               Juan Carlos TEJEDA HISADO
               Confederación Española de Organizaciones Empresariales — CEOE

      Kelt Brüsszelben, 2011. május 20-án.

            a Tanács részéről

            az elnök

         CZENE A.

      (1)  HL L 39., 1975.2.13., 1. o.

      (2)  HL C 226., 2009.9.19., 2. o.


title: A Tanács 2006/484/KKBP határozata ( 2006. július 11. ) a volt Jugoszláviában elkövetett háborús bűncselekményeket vizsgáló Nemzetközi Törvényszék (ICTY) célkitűzései hatékony végrehajtásának támogatására irányuló további intézkedésekről szóló 2004/694/KKBP közös álláspont végrehajtásáról

text:
               12.7.2006

               HU

               Az Európai Unió Hivatalos Lapja

               L 189/25

      A TANÁCS 2006/484/KKBP HATÁROZATA

   (2006. július 11.)
   a volt Jugoszláviában elkövetett háborús bűncselekményeket vizsgáló Nemzetközi Törvényszék (ICTY) célkitűzései hatékony végrehajtásának támogatására irányuló további intézkedésekről szóló 2004/694/KKBP közös álláspont végrehajtásáról
   AZ EURÓPAI UNIÓ TANÁCSA,
   tekintettel a 2004/694/KKBP közös álláspontra (2004. október 11.) a volt Jugoszláviában elkövetett háborús bűncselekményeket vizsgáló Nemzetközi Törvényszék (ICTY) célkitűzései hatékony végrehajtásának támogatására irányuló további intézkedésekről (1), és különösen annak 2. cikkére, az Európai Unióról szóló szerződés 23. cikke (2) bekezdésének második francia bekezdésével összefüggésben,
   mivel:

               (1)

               A 2004/694/KKBP tanácsi közös álláspont értelmében a Tanács intézkedéseket fogadott el azon természetes személyek minden pénzeszközének és gazdasági forrásának a befagyasztására, akiket az ICTY vád alá helyezett.

               (2)

               A Tanács 2006. március 10-én elfogadta a 2006/205/KKBP közös álláspont mellékletében foglalt személyek jegyzékét felváltó 2005/927/KKBP határozatot.

               (3)

               Dragan ZELENOVIC-nak 2006. június 10-én az ICTY őrizete alá történő helyezését követően a nevét törölni kell a jegyzékből.

               (4)

               A 2004/694/KKBP közös álláspont mellékletében szereplő jegyzéket ezért ennek megfelelően módosítani kell,

         A KÖVETKEZŐKÉPPEN HATÁROZOTT:
   1. cikk
   A 2004/694/KKBP közös álláspont mellékletében meghatározott személyek jegyzékének helyébe az e határozat mellékletének jegyzéke lép.
   2. cikk
   Ez a határozat az elfogadásának napján lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2006. július 11-én.

            a Tanács részéről

            az elnök

         E. HEINÄLUOMA

      (1)  HL L 315., 2004.10.14., 52. o. A legutóbb a 2005/689/KKBP közös állásponttal (HL L 261., 2005.10.7., 29. o.) meghosszabbított és a 2006/205/KKBP határozattal (HL L 72., 2006.3.11., 16. o.) módosított közös álláspont.

      MELLÉKLET
      Az 1. cikkben említett személyek jegyzéke

                  „1.

                  Név: DJORDJEVIC Vlastimir
                  Születési idő: 1948
                  Születési hely: Vladicin Han, Szerbia
                  Állampolgárság: szerbiai

                  2.

                  Név: HADZIC Goran
                  Születési idő: 1958.9.7.
                  Születési hely: Vinkovci, Horvát Köztársaság
                  Állampolgárság: szerbiai

                  3.

                  Név: KARADZIC Radovan
                  Születési idő: 1945.6.19.
                  Születési hely: Petnjica, Savnik, Montenegró
                  Állampolgárság: boszniai és hercegovinai

                  4.

                  Név: MLADIC Ratko
                  Születési idő: 1942.3.12.
                  Születési hely: Bozanovici, Kalinovik járás, Bosznia és Hercegovina
                  Állampolgárság: boszniai és hercegovinai

                  5.

                  Név: TOLIMIR Zdravko
                  Születési idő: 1948.11.27.
                  Születési hely:
                  Állampolgárság: boszniai és hercegovinai

                  6.

                  Név: ZUPLJANIN Stojan
                  Születési idő: 1951.9.22.
                  Születési hely: Kotor Varos, Bosznia és Hercegovina
                  Állampolgárság: boszniai és hercegovinai”


title: 2014/320/EU: A Tanács határozata ( 2014. május 12. ) az egyrészről az Európai Közösségek és tagállamaik, másrészről az Albán Köztársaság közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevételéről szóló jegyzőkönyvnek az Európai Unió és tagállamai nevében való megkötéséről

text:
               4.6.2014

               HU

               Az Európai Unió Hivatalos Lapja

               L 165/18

         A TANÁCS HATÁROZATA
   (2014. május 12.)
   az egyrészről az Európai Közösségek és tagállamaik, másrészről az Albán Köztársaság közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevételéről szóló jegyzőkönyvnek az Európai Unió és tagállamai nevében való megkötéséről

      (2014/320/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 217. cikkére, összefüggésben 218. cikke (6) bekezdése a) pontjának i) alpontjával és 218. cikke (8) bekezdésének második albekezdésével,
   tekintettel Horvátország csatlakozási okmányára és különösen annak 6. cikke (2) bekezdésének második albekezdésére,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               A 2014/316/EU tanácsi határozattal (1) összhangban aláírták az egyrészről az Európai Közösségek és tagállamaik, másrészről az Albán Köztársaság közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevételéről szóló jegyzőkönyvet (a továbbiakban: a jegyzőkönyv), feltételezve annak megkötését.

               (2)

               A jegyzőkönyv megkötése külön eljárás tárgyát képezi az Európai Atomenergia-közösség hatáskörébe tartozó kérdések tekintetében.

               (3)

               A jegyzőkönyvet jóvá kell hagyni,

         ELFOGADTA EZT A HATÁROZATOT:
   1. cikk
   A Tanács az Unió és tagállamai nevében jóváhagyja az egyrészről az Európai Közösségek és tagállamaik, másrészről az Albán Köztársaság közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevételéről szóló jegyzőkönyvet (2).
   2. cikk
   A Tanács elnöke felhatalmazást kap arra, hogy kijelölje a jegyzőkönyv 9. cikke (2) bekezdésében előírt jóváhagyási okiratnak az Unió és tagállamai nevében történő letétbe helyezésére jogosult személyt vagy személyeket.
   3. cikk
   Ez a határozat az elfogadásának napján lép hatályba.

      Kelt Brüsszelben, 2014. május 12-én.

            a Tanács részéről

            az elnök

         C. ASHTON

      (1)  Lásd e Hivatalos Lap 3. oldalát.

      (2)  A jegyzőkönyv szövegét az aláírásáról szóló határozattal együtt tették közzé (lásd e Hivatalos Lap 19. oldalát.).


title: 2012/60/EU: A Tanács határozata ( 2012. január 24. ) a Számvevőszék hét tagjának kinevezéséről

text:
               2.2.2012

               HU

               Az Európai Unió Hivatalos Lapja

               L 30/18

         A TANÁCS HATÁROZATA
   (2012. január 24.)
   a Számvevőszék hét tagjának kinevezéséről
   (2012/60/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 286. cikke (2) bekezdésére,
   tekintettel az Európai Parlament véleményére (1),
   mivel:

               (1)

               Olavi ALA-NISSILÄ, Vítor Manuel da SILVA CALDEIRA, Morten Louis LEVYSOHN, Eoin O’SHEA, Karel PINXTEN, Massimo VARI és H.G. WESSBERG megbízatása 2012. február 29-én lejár.

               (2)

               Ezért új tagokat kell kinevezni,

         ELFOGADTA EZT A HATÁROZATOT:
   1. cikk
   A Tanács a 2012. március 1. és 2018. február 28. közötti időszakra a Számvevőszék tagjaivá a következő személyeket nevezi ki:

               —

               Kevin CARDIFF,

               —

               Vítor Manuel da SILVA CALDEIRA,

               —

               Ville ITÄLÄ,

               —

               Henrik OTBO,

               —

               Karel PINXTEN,

               —

               Pietro RUSSO,

               —

               H.G. WESSBERG.

         2. cikk
   Ez a határozat az elfogadásának napján lép hatályba.

      Kelt Brüsszelben, 2012. január 24-én.

            a Tanács részéről

            az elnök

         M. VESTAGER

      (1)  2011. december 13-i vélemény (a Hivatalos Lapban még nem tették közzé).


title: 2008/667/JHA: A Tanács határozata ( 2008. április 7. ) az Európai Űrügynökség és az Európai Unió közötti, a minősített információ biztonságáról és cseréjéről szóló megállapodás megkötéséről

text:
               14.8.2008

               HU

               Az Európai Unió Hivatalos Lapja

               L 219/58

         A TANÁCS HATÁROZATA
   (2008. április 7.)
   az Európai Űrügynökség és az Európai Unió közötti, a minősített információ biztonságáról és cseréjéről szóló megállapodás megkötéséről
   (2008/667/IB)
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 24. cikkére,
   tekintettel az elnökség ajánlására,
   mivel:

               (1)

               A Tanács 2007. május 14-i ülésén úgy határozott, hogy felhatalmazza az elnökséget arra, hogy – a főtitkár/főképviselő közreműködésével és a Bizottság teljes mértékű bevonásával – az Európai Unióról szóló szerződés 24. cikkének megfelelően tárgyalásokat kezdjen az Európai Űrügynökséggel annak érdekében, hogy az Európai Unió teljes körű biztonsági megállapodást kössön az Ügynökséggel.

               (2)

               A tárgyalások megkezdésére vonatkozó felhatalmazást követően az elnökség a főtitkár/főképviselő közreműködésével megtárgyalta az Európai Űrügynökséggel a minősített információ biztonságáról és cseréjéről szóló megállapodást.

               (3)

               A megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Űrügynökség és az Európai Unió közötti, a minősített információ biztonságáról és cseréjéről szóló megállapodás az Európai Unió nevében jóváhagyásra kerül.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Európai Uniót jogilag kötelező aláírására jogosult személy(eke)t.
   3. cikk
   Ez a határozat az elfogadásának napján lép hatályba.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Luxembourgban, 2008. április 7-én.

            a Tanács részéről

            az elnök

         R. ŽERJAV

    ---documentbreak---

               14.8.2008

               HU

               Az Európai Unió Hivatalos Lapja

               L 219/59

         FORDÍTÁS
   MEGÁLLAPODÁS
   az Európai Űrügynökség és az Európai Unió között a minősített információ biztonságáról és cseréjéről
   AZ EURÓPAI ŰRÜGYNÖKSÉG
   (European Space Agency, a továbbiakban: ESA), amelyet a főigazgatója képvisel,
   és
   az EURÓPAI UNIÓ
   (a továbbiakban: EU), amelyet az Európai Unió Tanácsának elnöksége képvisel,
   a továbbiakban: a Felek,
   TEKINTETTEL az Európai Unióról szóló szerződésre,
   TEKINTETTEL az Európai Űrügynökség létrehozásáról szóló, 1975. május 30-án Párizsban aláírt és 1980. október 30-án hatályba lépett egyezményre,
   TEKINTETTEL az Európai Űrügynökség létrehozásáról szóló egyezményben részes államok és az Európai Űrügynökség közötti, a minősített információ védelméről és cseréjéről szóló, 2002. augusztus 19-én Párizsban aláírt és 2003. június 20-án hatályba lépett megállapodásra,
   FIGYELEMBE VÉVE, hogy az ESA és az EU közös célja, hogy saját biztonságát minden formában megerősítse,
   FIGYELEMBE VÉVE, hogy az ESA és az EU egyetért abban, hogy tovább kell fejleszteni a közös érdeket képviselő biztonsági kérdésekkel kapcsolatos együttműködésüket, továbbá az Európai Unió Tanácsa és az ESA Tanácsa 2007. május 22-én az európai űrpolitikáról szóló állásfoglalást fogadott el, amely többek között kiemeli a biztonság területén folytatott együttműködés szükségességét,
   FIGYELEMBE VÉVE, hogy a fentiek szükségessé teszik a minősített információnak az ESA és az EU közötti folyamatos cseréjét,
   FELISMERVE, hogy a teljes és hatékony konzultáció és együttműködés szükségessé teheti az ESA és az EU minősített információihoz való hozzáférést, valamint a minősített információknak az ESA és az EU közötti cseréjét,
   ANNAK TUDATÁBAN, hogy a minősített információkhoz való hozzáférés, valamint azok cseréje megfelelő biztonsági intézkedéseket tesz szükségessé,
   A KÖVETKEZŐKBEN ÁLLAPODTAK MEG:
   1. cikk
   Annak érdekében, hogy a mindkét fél biztonságának minden formában való megerősítésére irányuló célkitűzés megvalósuljon, az Európai Űrügynökség és az Európai Unió között a minősített információ biztonságáról és cseréjéről szóló megállapodás (a továbbiakban: a megállapodás) a Felek által egymásnak átadott, illetve a közöttük kicserélt, a 2. cikkben meghatározott minősített információra vonatkozik.
   2. cikk
   E megállapodás alkalmazásában a minősített információ: minden olyan információ (nevezetesen: ismeret, amely bármely formában átadható), illetve anyag – a dokumentumokat is beleértve –, amely valamely fél szerint védelmet élvez a jogosulatlan közzététellel szemben, és amely ezt a védelmet biztonsági minősítési eljárás során kapta (a továbbiakban: minősített információ).
   3. cikk
   E megállapodás alkalmazásában:

               a)

               „ESA”: az Európai Űrügynökség;

               b)

               „EU”: az Európai Unió Tanácsa (a továbbiakban: a Tanács), a főtitkár/főképviselő és a Tanács főtitkársága, valamint az Európai Közösségek Bizottsága (a továbbiakban: az Európai Bizottság).

         4. cikk
   Mindkét fél köteles:

               a)

               védeni és biztosítani az e megállapodás hatálya alá eső, az egyik fél által a másiknak átadott, vagy a Felek közt kicserélt minősített információt;

               b)

               biztosítani, hogy az e megállapodás értelmében átadott vagy kicserélt minősített információnak az átadó fél által kiadott biztonsági minősítése megmaradjon. Az átvevő fél – a 11. cikk alapján létrehozandó biztonsági szabályokban meghatározottak szerint – a minősített információt a megfelelő biztonsági minősítésű minősített információra vonatkozó saját biztonsági szabályaiban meghatározott rendelkezések szerint védi és biztosítja;

               c)

               tartózkodni az e megállapodás hatálya alá eső minősített információnak az átadó fél által meghatározottól eltérő célra történő felhasználásától;

               d)

               tartózkodni az e megállapodás hatálya alá eső minősített információ harmadik felek, illetve a 3. cikkben nem említett bármely EU intézmény vagy egység számára való, az átadó fél előzetes engedélye nélküli felfedésétől;

               e)

               megtagadni a személyek minősített információhoz való hozzáférését, kivéve, ha azoknak azt ismerniük kell, és – amennyiben szükséges – átestek a megfelelő szintű biztonsági ellenőrzésen.

         5. cikk
   (1)   Minősített információt a kibocsátói ellenőrzés elvének megfelelően az egyik fél (az átadó fél) fedhet fel vagy bocsáthat ki a másik fél (a fogadó fél) felé.
   (2)   A minősített információnak a 3. cikkben említettektől eltérő felek részére történő kibocsátásáról vagy felfedéséről a fogadó félnek kell döntenie az átadó fél írásos beleegyezésének megszerzését követően, a biztonsági szabályzatában meghatározott kibocsátói ellenőrzés elvének megfelelően.
   (3)   Az (1) és (2) bekezdés végrehajtása során semmiféle általános kibocsátás nem lehetséges, kivéve, ha a Felek egymás között bizonyos, a működési követelményeinek megfelelő információkategóriákra vonatkozó eljárásokat hoznak létre és fogadnak el.
   6. cikk
   Annak biztosítása érdekében, hogy az e megállapodás hatálya alá eső minősített információk azonos szintű védelemben részesüljenek, mindkét fél, továbbá az e megállapodás 3. cikkében meghatározott intézményeik a szabályzatukban meghatározott, és a 11. cikk alapján kidolgozandó szabályokban is tükröződő biztonsági alapelvekre és minimumszabályokra épülő biztonsági rendszert és biztonsági intézkedéseket hoznak létre.
   7. cikk
   (1)   A Felek biztosítják, hogy minden olyan személyt, aki hivatalos feladatai ellátása során hozzáférést kérhet, illetve akinek feladatai és hatáskörei lehetővé tehetik az e megállapodás alapján átadott vagy kicserélt minősített információhoz való hozzáférést, az ilyen minősített információhoz való hozzáférés engedélyezését megelőzően – szükség esetén – megfelelő biztonsági ellenőrzésnek vessék alá.
   (2)   A biztonsági ellenőrzési eljárásokat úgy kell kidolgozni, hogy azok alapján – figyelemmel az ellenőrzött személy lojalitására, szavahihetőségére és megbízhatóságára – megállapítható legyen, hogy e személy számára engedélyezhető-e a minősített információhoz való hozzáférés.
   8. cikk
   A Felek kölcsönösen segítik egymást az e megállapodás hatálya alá eső minősített információ biztonsága és a közös biztonsági érdekű kérdések vonatkozásában. A kölcsönös biztonsági konzultációkat és ellenőrzéseket a 11. cikkben említett hatóságok végzik el, az azon cikk alapján a saját területükön létrehozandó biztonsági szabályok hatékonyságának értékelése céljából.
   9. cikk
   (1)   E megállapodás alkalmazásában:

               a)

               Az EU vonatkozásában:
               a Tanácsnak címzett leveleket a következő címre kell küldeni:

                           Council of the European Union

                           Chief Registry Officer

                           Rue de la Loi/Wetstraat, 175

                           B 1048 Brussels.

                     A (2) bekezdés függvényében a Tanács vezető iktatási tisztviselője minden levelet továbbít a tagállamoknak és az Európai Bizottságnak.

               b)

               Az ESA vonatkozásában:
               a leveleket a következő címre kell küldeni:

                           ESA Security Office

                           Via Galileo Galilei

                           I-00044 Frascati.

         (2)   Kivételes esetben az egyik féltől származó olyan levél, amely kizárólag e fél meghatározott illetékes tisztviselői, szervei vagy szolgálatai számára hozzáférhető, műveleti okokból címezhető és kizárólagosan hozzáférhetővé tehető a másik fél kifejezetten fogadóként megjelölt, meghatározott illetékes tisztviselői, szervei vagy szolgálatai számára, figyelemmel azok hatásköreire, és a „szükséges, hogy megismerje” (need to know) elvének megfelelően. Az EU vonatkozásában az ilyen leveleket a Tanács vezető iktatási tisztviselőjén, vagy – amennyiben az információ címzettje az Európai Bizottság – az Európai Bizottság Biztonsági Igazgatóságának vezető iktatási tisztviselőjén keresztül kell továbbítani. Az ESA vonatkozásában az ilyen leveleket az ESA Biztonsági Hivatalán keresztül kell továbbítani.
   10. cikk
   E megállapodás végrehajtását az ESA főigazgatója, a Tanács főtitkára, valamint az Európai Bizottság biztonsági kérdésekért felelős tagja felügyeli.
   11. cikk
   (1)   E megállapodás végrehajtása érdekében a (2), (3) és (4) bekezdésben megjelölt három hatóság biztonsági szabályokat határoz meg, melyek megállapítják a felek között e megállapodás értelmében átadott vagy kicserélt minősített információk kölcsönös biztonsági védelmére és biztosítására vonatkozó előírásokat.
   (2)   Az ESA főigazgatójának felügyelete alatt az ESA Biztonsági Hivatala dolgozza ki az e megállapodás alapján az ESA részére átadott vagy az ESA-val kicserélt minősített információk védelmét és biztosítását szolgáló biztonsági szabályokat.
   (3)   A Tanács Főtitkárságának Biztonsági Hivatala – a Tanács főtitkárának nevében és irányítása alatt, a Tanács nevében és annak felügyelete alatt eljárva – dolgozza ki az e megállapodás alapján az Európai Unió részére átadott vagy azzal kicserélt minősített információ védelmét és biztosítását szolgáló biztonsági szabályokat.
   (4)   Az Európai Bizottság biztonsági kérdésekért felelős tagjának felügyelete alatt eljárva az Európai Bizottság Biztonsági Igazgatósága dolgozza ki az e megállapodás alapján az Európai Bizottságon és annak helyiségein belül átadott vagy kicserélt minősített információ védelmét és biztosítását szolgáló biztonsági szabályokat.
   (5)   Az ESA részéről az (1) bekezdésben említett biztonsági szabályokat annak Tanácsa hagyja jóvá.
   (6)   Az EU részéről az (1) bekezdésben említett biztonsági szabályokat a Tanács Biztonsági Bizottsága hagyja jóvá.
   12. cikk
   A 11. cikkben említett hatóságok kidolgozzák az e megállapodás hatálya alá eső minősített információ bizonyított veszélyeztetése vagy annak gyanúja esetén követendő eljárásokat, beleértve a másik félnek a körülményekről és a foganatosított intézkedésekről való értesítését.
   13. cikk
   Az egyes felek maguk viselik az e megállapodás végrehajtása során felmerült saját költségeket.
   14. cikk
   Az e megállapodás hatálya alá eső minősített információ Felek közötti átadását vagy cseréjét megelőzően a 11. cikkben említett biztonsági hatóságoknak egyet kell érteniük abban, hogy a fogadó fél alkalmas az e megállapodás hatálya alá eső minősített információ – a 11. cikk alapján kidolgozandó szabályoknak megfelelő – védelmére és biztosítására.
   15. cikk
   Ez a megállapodás semmilyen módon nem akadályozza a Feleket abban, hogy az e megállapodás hatálya alá eső információ átadására vagy kicserélésére vonatkozóan egyéb megállapodásokat kössenek, feltéve, hogy azok nem sértik e megállapodás rendelkezéseit.
   16. cikk
   Az ESA és az EU között az e megállapodás értelmezésével vagy alkalmazásával kapcsolatban felmerült nézeteltéréseket a Felek közötti tárgyalások útján kell rendezni.
   17. cikk
   (1)   E megállapodás az azt követő első hónap első napján lép hatályba, amelyben a Felek kölcsönösen értesítették egymást a hatálybalépéshez szükséges belső eljárások befejezéséről.
   (2)   Minden egyes fél értesíti a másik felet törvényeinek és szabályozásainak minden olyan változásáról, amely hatással lehet az e megállapodásban említett minősített információk védelmére.
   (3)   E megállapodás bármely fél kérelmére felülvizsgálható a lehetséges módosítások megfontolása céljából.
   (4)   E megállapodás bármilyen módosítására kizárólag írásban és a Felek közös megegyezésével kerülhet sor. E megállapodás az (1) bekezdésben meghatározott kölcsönös értesítéssel lép hatályba.
   18. cikk
   E megállapodást a másik félhez intézett írásos felmondó nyilatkozat útján bármely fél felmondhatja. Az ilyen felmondás az erről szóló értesítés másik fél általi kézhezvételének időpontjától számított hat hónap elteltével lép hatályba, ez azonban nem érinti az e megállapodás rendelkezései alapján már szerződésben vállalt kötelezettségeket. Különösen az e megállapodás alapján átadott vagy kicserélt valamennyi minősített információ e megállapodás rendelkezéseinek megfelelő védelmét kell továbbra is biztosítani.
   Fentiek hiteléül a megállapodást alulírottak megfelelő meghatalmazással kézjegyükkel látták el.

      Kelt Brüsszelben, 2008. július hó 18. napján, két angol nyelvű példányban.

            az Európai Unió részéről

            főtitkár

         J. SOLANA MADARIAGA

            az Európai Űrügynökség részéről

            főigazgató

         J.-J. DORDAIN